<classify> Pambano hilo litapigwa kwenye viwanja vya Leaders, ambapo Cheka anatarajiwa kulipiza kisasi kwa bondia huyo aliyewahi kumpiga kwa pointi huko nyuma katika pambano lililofanyika Uingereza. Cheka alikuwa nchini Zambia ambako alipiga kambi kwa ajili ya pambano hilo la aina yake.Akizungumza na waandishi wa habari jana Cheka alisema kutokana na mbinu mpya alizopata akiwa katika kambi yake nchini Zambia, yuko tayari kwa pambano hilo.Sijawahi kuwaangusha Watanzania katika mapambano yote ya kimataifa yanayofanyika nchini, na hata hilo linalokuja naahidi mashabiki kuwa niko fiti sitawaangusha kwa kuwa nimejipanga vizuri, alisema.Cheka aliweka kambi Zambia baada ya kupata udhamini wa meneja wake, Juma Ndambile wa Kampuni ya Advance Security na sasa ataendelea na mazoezi nchini chini ya kocha wake, Abdallah Komando.Meneja wa Cheka Ndumbile alisema amejitokeza kumsaidia Cheka kuhakikisha anafanya vizuri kama zamani.Alisema sio mara ya kwanza kumsimamia bondia huyo kwani huko nyuma aliwahi kufanya hivyo na sasa amerudi tena kufanya mapinduzi ya mchezo wa ngumi sio tu kwa bondia huyo bali hata kwa wengine watakaohitaji huduma yake.Niko tayari kumpokea bondia yeyote atakayekuwa chini ya kampuni yetu ya Advance Security ili tufanye kazi pamoja katika kuendeleza mchezo huo, lakini pia kuwafanya kuwa hai kimchezo, alisema. Cheka aliwahi kumpiga Mmarekani Phil William katika pambano la ubingwa wa dunia lililofanyika Dar es Salaam miaka kadhaa iliyopita.  <topic>: michezo 